**Postumă**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Când plec te rog să nu priveşti în urmă

Pe cerul meu cum se adună nori,

Substituie-mi prezenţa cu un zâmbet,

Fă dragoste pe lună sau pe flori

În mijlocul poienilor albastre

Şi-atunci din raiul meu o să-ţi trimit

O lacrimă a fericirii noastre

Pe-un armăsar cu aur potcovit,

Să nu fii trist când trece-voi desculţă

Prin gândul tău, întregul adevăr

Îl vei afla abia atunci, iubite,

Când ne vor ninge florile de măr.

- Când pleci te voi urma precum o umbră

Și Styxul o să-l trecem amândoi,

Împodobind cu flori tăcerea sumbră

Vor înverzi troiene pentru noi.

În Eden or să pârguiască merii

Și fluturi albi cu buze argintii

Ne vor citi în pragul înserării

Din cartea „1001 poezii”.

Va ninge peste noi cu flori de aur,

Timpul rebel se va opri în loc

Și vom păstra în suflet ca tezaur

Poemele compuse-n nopți de foc.

Liliana Trif Ioan Grigoraș